Odense Adresse-Contoirs Efterretninger, 1841-04-01
Fædrelandet. Offentlige Foranstaltninger. Den Leymannske Sag. Efterat Advocat Buntzen havde forespurgt sig hos Generalfiskalen, Etatsraad Treschow 1) om denne vilde bevirke, at Lehmann kan erholde Ud skrifter af de i hans Sag til Dato optagne Forhører, samt 2) om han vilde foranledige, at L. erholder Adgang til i Anledning af de afgivne Depositioner at give sin egen Erklæring, og til at erholde de Vidner afhørte eller Oplysninger indhentede, som Sagens fuldstændige og alsidige Oplysning maatte udkræve, - har Generalfiskalen svaret: "J denne Anledning giver jeg mig den Ære at melde: til 1) At Opfyldelsen af denne Begjæring ligger udenfor min Competence; til 2) Henholder jeg mig til, hvad jeg igaar gav mig den Frihed at yttre, at jeg ikke indseer, at der vil være noget til Hinder for fra min Side at foran 231 21de ledige, at Hr. Lehmann, saafremt han endnu maatte opholde sig i Nykjøbing til den Tid, da det sandsynligviis vil blive nødvendigt at lade vedkommende Deponenter beedige deres Forklaringer, og som jeg maa formode snart vil indtræde, hvis Forhørene, saaledes som De yttrede, ere sluttede, bliver tilsagt at overvære Beedigelsen og varetage sin Ret, hvorved han saaledes vil erholde Adgang til, naar Vedkommendes Depositioner foreholdes ham, selv at afgive Forklaring samt at begjære de yderligere Oplysninger tilveiebragte, som han lovligen maatte attraae."- J en Skrivelse af 22 Marts har Generalfiskalen dernæst tilmeldt Stiftamtmand Jessen, at han, efterat have gjennemgaaet de optagne Forhører, Jntet har fundet, hvorom han for Tiden kunde ønske de afhørte Deponenter yderligere tilspurgte, hvorfor han begiærede, at disse ved et Continuationsforhør skulle beedige deres afgivne Forklaringer. "Da det imidlertid - hedder det derpaa i Brevet - efter den 3die 8 af Forordningen af 13 Octbr. 1819, vil være overflødigt at saadan Beedigelse finder Sted, forsaavidt Hr. Lehmann, der for Tiden opholder sig i Nykjøbing, selv maatte tilstaae det, hvorpaa disse Forklaringer gaaer ud, saa tillader jeg mig at gjøre opmærksom paa, at han af vedkommende Dommer bør tilsiges at overvære Bredigelsen, for at han kan varetage sin Ret, hvilket ogsaa, som Deres Høivelbaarenhed bekjendt, er overeensstemmende med hans eget Ønske. Naar Vedkommendes Depositioner saaledes foreholdes Hr. Lehmann, vil han derved erholde Adgang til saavel selv at afgive Forklaring, over de Punkter, med Hensyn til hvilke han maatte attraae at yttre sig, som til at begjære de yderligere Oplysninger tilveiebragte, som han lovligen maatte attraae. Det forstaaer sig af sig selv, at det under disse Omstændigheder, i Medhold af den ovennævnte Forordning, vil være vedkommende Dommers Pligt, forsaavidt han maatte eragte saadant fornødent, at fortsætte Sagens Undersøgelse ved yderligere at afhøre Lehmann, eller de allerede afhørte Deponenter, eller andre Personer, af hvilke Oplysning i Sagen kan faaes. Skulde Hr. Lehmann, mod Formodning, have forladt Falster, da tør jeg derom bede mig underrettet, for at det Fornødne med Hensyn til hans Afhørelse i saa Fald kan foranstaltes ved Criminelkammeret her, ligesom der da ogsaa i sin Tid, naar Beedigelsen i Nykjøbing skal foregaae, vil blive at beskikke ham et Forsvar."